૧૯૮૪માં કોંગ્રેસના સમયનો શીખ નરસંહારની ગણના ભારતનાં બર્બર રમખાણ અને નરસંહારમાં થાય છે. પ્રધાનમંત્રી ઇન્દિરા ગાંધીની હત્યા બાદ થયેલા શીખ વિરોધી રમખાણોમાં ૨૭૩૩ જેટલા શીખોને બર્બરતા પૂર્વક રહેશી નાખવામાં આવ્યા હતા. તે વખતે પ્રધાનમંત્રી રાજીવ ગાંધી હતા અને શીખોના નરસંહારની આગેવાની અનેક કોંગ્રેસી દિગ્ગજ નેતાઓએ લીધી હતી. ખુદ રાજીવ ગાંધીએ પણ આ હત્યાકાંડ અંગે પ્રતિક્રિયા આપી હતી કે જ્યારે કોઈ મોટું વૃક્ષ જમીન દોસ્ત થાય છે. ત્યારે તેના આજુબાજુની જમીનમાં થોડો ધ્રુજારો તો આવે જ છે. તે વખતની અને ત્યારબાદની કોંગ્રેસ સરકાર હત્યાકાંડના આરોપી કોંગ્રેસીઓને બચાવવા માટે આખેઆખા તંત્રને ઘૂંટણીએ પાડી દીધું હતું. આજ કારણે આજ-દિન સુધી કોંગ્રેસી નેતાઓને સજા થઈ શકી નથી.